Rahvusvaheline Akadeemiate Liit

**Rahvusvaheline Akadeemiate Liit** (prantsuse keeles *Union Académique Internationale*), akronüüm **UAI**, on humanitaar- ja sotsiaalteadustega tegelevaid teadusakadeemiaid ühendav rahvusvaheline föderatsioon.

Rahvusvahelise Akadeemiate Liidu eesmärgiks on arendada ühisuuringuid (sealhulgas ühisprojekte) ja soodustada uurimistulemuste publitseerimist.

UAI ametlik töökeel on prantsuse keel. Peakorter (sekretariaadi asukoht) asub Brüsselis Akadeemiate palees.

UAI 50. aastapäeva tähistamise ametlik tseremoonia peeti 1969. aastal Pariisis Prantsuse Instituudi kuppelsaalis. Oma 75. aastapäeva tähistas UAI 1995. aastal Prahas. 

## Ajalugu
Rahvusvaheline Akadeemiate Liit asutati 1919. aastal Pariisis Inskriptsioonide ja Kirjanduse Akadeemia initsiatiivil. 1919. aasta mais toimunud esimesel kokkusaamisel esitati läbivaatamiseks liidu statuut. Seda korrigeeriti veel 1919. aasta oktoobris toimunud nõupidamisel. Koosolekutest võtsid osa 11 riigi teadusakadeemia esindajad – Belgiast, Taanist, Prantsusmaalt, Suurbritanniast, Kreekast, Itaaliast, Hollandist, Poolast, Venemaalt ja väljastpoolt Euroopat Jaapanist ja Ameerika Ühendriikidest. Veel samal aastal liitusid UAI-ga Jugoslaavia ja Portugali teadusakadeemia. 

Rahvusvahelise Akadeemiate Liidu esimene assamblee toimus 26.–28. mail 1920 Brüsselis, kus UAI esimeseks presidendiks valiti Belgia ajaloolane Henri Pirenne. UAI liige Belgia kuninglik teaduste, kirjanduse ja kaunite kunstide akadeemia jäi vastutama UAI sekretariaadi rolli täitmise eest. Nii sai Belgia teadusakadeemia alaline sekretär *ex officio* ka UAI peasekretäriks. 

## UAI juhtorganid
### Peaassamblee
Kord aastas kogunevad UAI liikmete esindajad peaassamblee istungile. Toimumiskohad on erinevad. Kõige sagedamini – iga kahe-kolme aasta tagant – on olnud istungite toimumiskohaks Brüsselis asuv Akadeemiate palee. Ülejäänud kordadel on istungeid peetud liikmesakadeemiate asukohtades. Nii näiteks 2014. aastal peeti istung Londonis (võõrustajaks Briti Akadeemia), 2013. aastal peeti istung Mainzis (võõrustajaks Teaduste ja Kirjanduse Akadeemia Mainzis), 2012. aastal New Delhis (Sahitya Akademi), 2010. aastal Budapestis (Ungari Teaduste Akadeemia) ja 2009. aastal Buenos Aireses (Argentina rahvuslik ajalooakadeemia).

## UAI liikmeskond
Rahvusvaheline Akadeemiate Liitu kuulub teadusakadeemiaid, teadusseltse ja riigisiseseid akadeemiate ühendusi 66 riigist üle maailma.

Eesti Teaduste Akadeemia sai UAI liikmeks 1998. aastal. Eestit esindab akadeemik Jaan Undusk.. Varem on Eestit esindanud akadeemik Peeter Tulviste. 

UAI liikmeid on kolme erineva staatusega – liige (*Member*), afileeritud liige (*Affiliated Member*) ja assotsieerunud liige (*Associate Member*). Assotsieerunud liikmed on Kasahstani ja Mali teadusakadeemia ning Rahvusvaheline Ajalooteaduste Akadeemia. Afileeritud liikmed on Albaania, Brasiilia, Costa Rica, Elevandiluuranniku, Gruusia, Madagaskari, Moldova, Nigeri, Peruu ja Lõuna-Aafrika Vabariigi teadusakadeemia ning Académie royale des sciences d'outre-mer, Académie des Sciences d'Outre-Mer ja Hongkongi Humanitaarakadeemia. Ülejäänud liikmed on täieõiguslikud liikmed. 

### UAI liikmed
#### Albaania
*Albaania Teaduste Akadeemia (*Akademia E Shkencave E Shqipërisë*), asukoht: Tirana

#### Ameerika Ühendriigid
*Ameerika Õpetatud Seltside Nõukogu (*American Council of Learned Societies*), New York 

#### Argentina
*Academia Argentina de Letras, Buenos Aires 
*Argentina Vabariigi Rahvuslik Ajalooakadeemia (*Academia Nacional de la Historia de la República Argentina*), Buenos Aires

#### Austraalia
*Austraalia Humanitaarteaduste Akadeemia (*Australian Academy of the Humanities*), Canberra

#### Austria
*Austria Teaduste Akadeemia (*Österreichische Akademie der Wissenschaften*), Viin

#### Belgia
*Belgia Kuninglik Teaduste, Kirjanduse ja Kaunite Kunstide Akadeemia (*Académie Royale des Sciences des Lettres et des Beaux-Arts de Belgique*), Brüssel
*Belgia Flaami Kuninglik Teaduste ja Kunstide Akadeemia (*Koninklijke Vlaamse Academie van België voor Wetenschappen en Kunsten*), Brüssel
*Belgia Kuninglik Prantsuse Keele ja Kirjanduse Akadeemia (*Académie Royale de langue et de literature françaises de Belgique*), Brüssel
*Académie royale des sciences d'outre-mer, Brüssel

#### Bosnia ja Hertsegoviina
*Bosnia ja Hertsegoviina Teaduste ja Kunstide Akadeemia (*Akademija Nauka i Umjetnosti Bosne i Hercegovine*), Sarajevo

#### Brasiilia
*Academia de Letras da Bahia, Salvador 

#### Bulgaaria
*Bulgaaria Teaduste Akadeemia (*Akademia E Shkencave E Shqipërisë*), Sofia

#### Costa Rica
*Costa Rica Geograafia ja Ajaloo Akadeemia (*Academia de Geografía e Historia de Costa Rica*), San José 

#### Eesti
*Eesti Teaduste Akadeemia, Tallinn

#### Egiptus
*Araabia Keele Akadeemia (كاديمية اللغه العربيه فى القاهره), Kairo

#### Elevandiluurannik
*Aafrika ja Aafrika Diasporaa Teaduste, Kunstide ja Kultuuride Akadeemia (*Académie des sciences, des arts, des cultures d'Afrique et des diasporas africaines*), Abidjan

#### Ghana
*Ghana Kunstide ja Teaduste Akadeemia (*Ghana Academy of Arts and Sciences*), Accra 

#### Gruusia
*Gruusia Teaduste Akadeemia (საქართველოს მეცნიერებათა ეროვნული აკადემია), Thbilisi.
	
#### Hiina
*Hiina Sotsiaalteaduste Akadeemia (中國社會科學院; pinyin'i transkriptsioonis *Zhōngguó Shèhuì Kēxuéyuàn*), Peking
*Hongkongi Humanitaarakadeemia (香港人文學院; ingliskeelne nimi: *Hong Kong Academy of the Humanities*), Hongkong

#### Hispaania
*Kuninglik Moraali- ja Poliitikateaduste Akadeemia (*Real Academia de Ciencias Morales y Políticas*), Madrid
*Kataloonia Uuringute Instituut (*Institut d' Estudis Catalans*), Barcelona
*Kuninglik Ajalooakadeemia (*Real Academia de la Historia*), Madrid
*Teadusuuringute Kõrgem Nõukogu (*Conseil supérieur de la recherche scientifique*), Madrid 

#### Horvaatia
*Horvaatia Teaduste ja Kunstide Akadeemia (*Hrvatska Akademija Znanosti i Umjetnosti*), Zagreb

#### Iirimaa
*Iiri Kuninglik Akadeemia (A*cadamh Ríoga na hÉireann*), Dublin

#### Iisrael
*Iisraeli Teaduste Akadeemia (םיעדמל תילארשיה תימואלה הימדקאה), Jeruusalemm

#### India
*Sahitya Akademi (साहित्य अकादमी), New Delhi

#### Itaalia
*Rahvuslik Akadeemiline Liit (*Unione accademica nazionale*), Rooma

#### Jaapan
*Jaapani Akadeemia (日本学士院, *Nippon Gakushiin*), Tōkyō

#### Kanada
*Kanada Kuninglik Selts (*Royal Society of Canada*; *La Société royale du Canada*), Ottawa

#### Kasahstan
*Rahvusvaheline Turgi Akadeemia (Халықаралық Түркі академиясы), Astana

#### Kreeka
*Ateena Akadeemia (*Academia Athenon*), Ateena

#### Luksemburg
*Institut Grand-Ducal, Luxembourg

#### Lõuna-Aafrika Vabariik
*Lõuna-Aafrika Teaduste ja Kunstide Akadeemia (*Suid-Afrikaanse Akademie vir Wetenskap en Kuns*), Pretoria

#### Lõuna-Korea
*Korea Vabariigi Rahvuslik Teaduste Akadeemia (대한민국학술원), Seoul

#### Läti
*Läti Teaduste Akadeemia (*Latvijas Zinātņu akadēmija*), Riia

#### Madagaskar
*Madagaskari rahvuslik teaduste, kirjanduse ja kunsti akadeemia (*Académie Nationale des Arts, des Lettres, des Sciences*), Antananarivo

#### Makedoonia
*Makedoonia Teaduste ja Kunstide Akadeemia (Македонска Академија на Науките и Уметностите), Skopje

#### Mali
*Aafrika Keelte Akadeemia (*Académie Africaine des Langues*; *Academia Africana de Línguas*), Bamako

#### Maroko
*Hassan II Teaduste ja Tehnoloogia Akadeemia (*Académie Hassan II des Sciences et Technologie*), Rabat

#### Mehhiko
*Instituto de Investigaciones Estéticas, México

#### Moldova
*Moldova Teaduste Akadeemia (*Academia de Stiinte a Moldovei*), Chișinău

#### Mongoolia
*Mongoolia Rahvuslik Teaduste Akadeemia (Монгол улсын Шинжлэх ухааны Академи), Ulaanbaatar 

#### Montenegro
*Montenegro Teaduste ja Kunstide Akadeemia (*Crnogorska akademija nauka i umjetnosti*), Podgorica

#### Niger
*Institut de recherche en sciences humaines de l'Université Abdou Moumouni de Niamey, Niamey 

#### Norra
*Norra Teaduste Akadeemia (*Det Norske Videnskeps-Akademi*), Oslo

#### Paraguay
*Paraguay Ajalooakadeemia (*Academia Paraguaya de la Historia*), Asunción

#### Peruu
*Peruu rahvuslik ajalooakadeemia (*Academia Nacional de la Historia*), Lima

#### Poola
*Polska Akademia Umiejętności ('Poola teadmiste akadeemia'), Kraków
*Poola Teaduste Akadeemia (*Polska Akademia Nauk*), Varssavi

#### Portugal
*Lissaboni Teaduste Akadeemia (*Academia das Ciências de Lisboa*), Lissabon

#### Prantsusmaa
*Inskriptsioonide ja Kirjanduse Akadeemia (*Académie des Inscriptions et Belles-Lettres*), Pariis
*Académie des Sciences d'Outre-Mer, Pariis
*Moraali- ja Poliitikateaduste Akadeemia (*Académie des Sciences Morales et Politiques*), Pariis
*Rahvusvaheline Ajalooteaduste Akadeemia (*Académie Internationale d’Histoire des Sciences*), Pariis

#### Rootsi
*Kuninglik Kirjanduse, Ajaloo ja Muististe Akadeemia (*Kungliga Vitterhets Historie och Antikvitets Akademien*), Stockholm

#### Rumeenia
*Rumeenia Akadeemia (*Academia Româna*), Bukarest

#### Saksamaa
*Saksa Teaduste Akadeemiate Liit (*Union der deutschen Akademien der Wissenschaften*), Mainz

#### Serbia
*Serbia Teaduste ja Kunstide Akadeemia (*Srpska Akademija Nauka I Umetnosti*), Belgrad

#### Slovakkia
*Slovaki Teaduste Akadeemia (*Slovenska Akadémia Vied*), Bratislava

#### Sloveenia
*Sloveenia Teaduste ja Kunstide Akadeemia (*Slovenska Akademija Znanosti in Umetnosti*), Ljubljana

#### Soome
*Soome Teaduste Akadeemiate Konsultatiivnõukogu (*Tiedeakatemiain neuvottelukunta*), Helsingi

#### Suurbritannia
*Briti Akadeemia (*The British Academy*), London

#### Šveits
*Šveitsi Humanitaar- ja Sotsiaalteaduste Akadeemia (*Schweizerische Akademie der Geistes- und Sozialwissenschaften*; *Académie suisse des sciences humaines et sociales*), Bern

#### Taani
*Taani kuninglik teaduste akadeemia (*Det Kongelige Danske Videnskabernes Selskab*), Kopenhaagen

#### Tai
*Tai Kuninglik Selts (ราชบัณฑิตยสภา), Bangkok 

#### Tšehhi
*Tšehhi Vabariigi Teaduste Akadeemia (*Akademie věd České republik*y), Praha

#### Tuneesia
*Tuneesia teaduste, kirjanduse ja kunstide akadeemia (بيت الحكمة أو المجمع التونسي للعلوم والآداب والفنون), Tunis 

#### Türgi
*Türgi Teaduste Akadeemia (*Türkiye Bilimler Akademisi*), Ankara
*Türgi Ajalooselts (*Türk Tarih Kurumu*), Ankara 
*Türgi Arheoloogiainstituut (*Türk Eskiçağ Bilimleri Enstitüsü*), İstanbul

#### Ukraina
*Ukraina Rahvuslik Teaduste Akadeemia (Національна академія наук України), Kiiev.

#### Ungari
*Ungari Teaduste Akadeemia (*Magyar Tudományos Akadémia*), Budapest

#### Uruguay
*Uruguay Ajaloo ja Geograafia Instituut (*Instituto Histórico y Geográfico del Uruguay*), Montevideo

#### Uus-Meremaa
*Uus-Meremaa Kuninglik Selts (*Royal Society of New Zealand*), Wellington 

#### Vatikan
*Paavstlik Rooma Arheoloogia Akadeemia (*Pontificia Accademia Romana di Archeologia*), Vatikani Linnriik 

#### Venemaa
*Venemaa Teaduste Akadeemia (Российская академия наук), Moskva

#### Vietnam
*Vietnami Sotsiaalteaduste Akadeemia (*Viện Hàn lâm Khoa học xã hội Việt Nam*), Hanoi 

## Tunnustus
1964. aastal pälvis UAI Erasmuse auhinna panuse eest rahvusvahelise koostöö edendamisel.

## Vaata ka
*Euroopa akadeemiate ühendus ALLEA

## Viited

## Välislingid
*Koduleht (prantsuse keeles)